Diari Oficial de la Generalitat Valenciana


Sumari del DOGV 5215, del 09-03-2006 (2006/2486)

ORDE de 31 de gener de 2006, de la Conselleria de Cultura, Educació i Esport, per la qual es disposa el funcionament de l'Instituto d'Educación Secundaria de Redován.
----------------------------------------------------------------------------------------------------------------------------------------------------------------------

### Dades del document

Número de DOGV
:   5215

Data del DOGV
:   09-03-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/2486


Data del document
:   31-01-2006

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Redován
    * ensenyament públic
    * centre d'ensenyament

ORDE de 31 de gener de 2006, de la Conselleria de Cultura, Educació i Esport, per la qual es disposa el funcionament de l'Instituto d'Educación Secundaria de Redován. [2006/X2486]  
El Decret 204/2005, de 16 de desembre, del Consell de la Generalitat, publicat en el Diari Oficial de la Generalitat Valenciana de 22 de desembre de 2005, pel qual es crea l'Instituto d'Educación Secundaria de Redován, va autoritzar la Conselleria de Cultura, Educació i Esport per a dictar-ne les disposicions necessàries per al compliment i desenvolupament.  
És procedent ordenar l'inici de les activitats del centre de nova creació, determinar les ensenyances que s'impartixen i adoptar les mesures necessàries perquè puga desenvolupar-ne l'activitat acadèmica.  
Fent ús de les competències que m'atorga l'article 35 de la Llei 5/1983, de Govern Valencià,  
ORDENE  
Primer  
L'Institut d'Educació Secundària, codi 54914518, iniciarà les activitats en el curs acadèmic 2004/2005.  
S'hi implanten, amb l'efecte indicat en el punt anterior, les ensenyances d'Educació Secundària Obligatòria.  
Els programes lingüístics que oferix són: el Programa d'Ensenyament en Valencià (PEV) i Programa d'Immersió Lingüística (PIL).  
Segon  
La Direcció Territorial de Cultura, Educació i Esport d'Alacant nomenarà l'equip directiu del centre, de conformitat amb el que establixen els articles 80.4 i 91.2 de la Llei Orgànica 10/2002, de 23 de desembre, de Qualitat de l'Educació.  
Tercer  
La Direcció General d'Ensenyament determinarà i gestionarà els fons necessaris per a la posada en funcionament i manteniment del centre, i el dotarà de l'equipament i material didàctic necessaris. A este efecte, la Direcció Territorial de Cultura, Educació i Esport d'Alacant n'efectuarà l'oportuna i raonada proposta.  
DISPOSICIÓ ADDICIONAL ÚNICA  
El que establix esta disposició s'inscriurà en el Registre de Centres Docents de la Generalitat Valenciana.  
DISPOSICIONS FINALS  
Primera  
S'autoritza les direccions generals de Personal Docent, de Règim Econòmic i d'Ensenyament perquè, en l'àmbit de les seues respectives competències, adopten les mesures necessàries per a l'aplicació i desenvolupament del que disposa la present orde.  
Segona  
La present orde entrarà en vigor el dia de la publicació en el Diari Oficial de la Generalitat Valenciana. No obstant això, l'efecte s'entén referit a l'inici del curs escolar 2004/2005.  
València, 31 de gener de 2006  
El conseller de Cultura, Educació i Esport,  
ALEJANDRO FONT DE MORA TURÓN